Kyk: Silverton-aanleg se eerste nuwe Ford RangerDie eerste nuwe generasie Ford Ranger Ford het oor die afgelope 11 jaar altesaam 873 751 Ford Rangers by sy Silverton-aanleg in Suid-Afrika vervaardig. Meer as 271 000 hiervan is plaaslik verkoop. Die meer as 600 000 Rangers wat uitgevoer is, het hul tuistes in meer as honderd verskillende lande gevind. Na ŉ allemintige belegging van R15,8 miljard, het die eerste nuwe generasie Ranger uiteindelik die week van die produksielyn afgerol. Die laaste vorige generasie Ford Ranger Die Silverton-aanleg, met al sy vernuwings, kan nou ŉ totaal van 200 000 Ford Rangers jaarliks bou. Die toevoeging van ŉ derde skof om produksievolumes te verhoog, skep ’n bykomende 1 200 werksgeleenthede, en sodoende neem Ford Suid-Afrika 5 500 werkers in diens. Wanneer ŉ mens die res van die waardeketting bytel, voeg jy nóg 10 000 poste by. Ford het reuseteikens wat gehalte en betroubaarheid betref en verskeie stelsels is geïmplementeer om by dié getalle uit te kom. Die nuwe Ford Ranger word eersdaags in Suid-Afrika bekendgestel.